EkBass/fiwiki-20250220-pages-articles huggingface dataset:
Miyagi & Andy Panda

Miyagi & Andy Panda (Endspiel, ven. Эндшпиль) on venäläinen hip-hop- duo, joka on perustettu vuonna 2015 Vladikavkazissa, Pohjois-Ossetia-Alaniassa. Miyagin ja Andy Pandan (Endspielin) oikeat nimet ovat Azamat Kudzajev (ven. Азамат Кудзаев) ja Soslan Burnatsev (ven. Сослан Бурнацев). == Jäsenet == === Miyagi === Azamat Kudzajev eli Miyagi syntyi 13. joulukuuta 1990 Vladikavkazissa. Hän suoritti lääketieteen opinnot, muttei silti seurannut kuuluisan kirurgina työskentelevän isänsä jalanjälkiä. Nuoruudessaan Kudzajev harrasti kamppailulajeja ja lukemista. Hän aloitti räppäämisen vuonna 2007 ja alkoi kirjoittaa omia kappaleitaan vuonna 2011. Kudzajevin debyyttikonsertti oli vuonna 2015. Vuosina 2007-2013 hän esiintyi artistinimellä Shau, mutta elokuvastaKarate Kid innoittuneena hän otti nimekseen MiyaGi. Nimi Shau tulee osseetin kielen sanasta sau (oss. сау), joka tarkoittaa mustaa. Kudzajevia kutsuttiin tällä nimellä koulussa. === Andy Panda (Эндшпиль) === Soslan Burnatsev eli Andy Panda syntyi 2. lokakuuta 1995 Vladikavkazissa. Nuorena hän pelasi jalkapalloa Spartak Vladikavkazin juniorijoukkueessa. Koulutukseltaan hän on teknikko. Burnatsev aloitti räppäämisen 16-vuotiaana. Hänen taiteilijanimensä tulee elokuvasta Operation: Endgame . Venäjäksi elokuvan nimi on Adski endšpil (Адский эндшпиль), jossa jälkimmäinen sana эндшпиль, (transl. endšpil’), on saksasta venäjän kieleen tullut lainasana Endspiel, ja tarkoittaa loppupeliä. == Yhtyeen tausta == MiyaGi ja Endspiel esiintyivät aluksi erikseen. Vuonna 2015 Kudzajev päätti perustaa duon Burnatsevin kanssa. Duon ensimmäinen single Санавабич (Sanavabitš) julkaistiin samana vuonna. Kahden lahjakkaan muusikon yhteistyö tuotti tulosta jo keväällä 2016, kun duo julkaisi ensimmäisen albuminsa Hajime pt. 1. Jo saman vuoden syksyllä albumi sai toisen osan nimeltään Hajime pt. 2. Trilogian kolmas albumi, Hajime 3, julkaistiin 20. heinäkuuta vuonna 2018. Duo perusti oman levy-yhtiön Hajime Recordsin vuonna 2017. Vuoden 2019 alussa Burnatsev vaihtoi taiteilijanimensä Andy Pandaksi ja tästä lähtien yhtye on kantanut nimeä Miyagi & Andy Panda. == Muuta == 7\. syyskuuta 2017 duo peruutti konserttinsa ja jäi yhdeksän kuukauden pituiselle tauolle Kudzajevin pojan kuoltua yllättäen. Kudzajevin puolitoistavuotias poika kuoli pudottuaan yhdeksännen kerroksen ikkunasta. == Lähteet == Luokka:Venäläiset yhtyeet Luokka:Venäläiset hip hop -artistit
Global Biodiversity Information Facility

Global Biodiversity Information Facility (GBIF) on kansainvälinen organisaatio, joka tarjoaa biologista monimuotoisuutta koskevaa tieteellistä tietoa Internetin välityksellä verkkopalvelujen avulla. Tiedot ovat peräisin ympäri maailmaa; GBIF:n tietoarkkitehtuuri mahdollistaa näiden tietojen saatavuuden yhden portaalin kautta. GBIF-portaalin kautta saatavissa olevat tiedot ovat pääasiassa kasvien, eläinten, sienten ja mikrobien levinneisyyttä sekä tieteellisiä nimiä koskevia tietoja. GBIF:n tehtävänä on helpottaa pääsyä biologista monimuotoisuutta koskeviin tietoihin maailmanlaajuisesti kestävän kehityksen tukemiseksi. Painopisteinä ovat biodiversiteettitiedon mobilisointi, menetelmien kehittäminen yhteentoimivuuden takaamiseksi, rakenteiden luominen erilaisten tietotyyppien linkittämiseksi ja analyyttisten välineiden kehittämisen edistäminen päätöksenteon parantamiseksi. GBIF pyrkii muodostamaan tietotekniset yhteydet digitaalisten tietolähteiden välille geeneistä ekosysteemeihin ja yhdistämään ne tieteen, yhteiskunnan ja kestävyyden kannalta tärkeisiin kysymyksiin georeferenssien ja GIS-työkalujen avulla. Se toimii yhteistyössä muiden kansainvälisten organisaatioiden kanssa, kuten Catalogue of Life ja Encyclopedia of Life (EOL). Suomi on ollut GBIF:n äänestävä jäsenmaa vuodesta 2001 lähtien. == Lähteet == == Aiheesta muualla == Luokka:Ympäristöjärjestöt Luokka:Kansainväliset järjestöt
Winckelmann

Winckelmann voi tarkoittaa ainakin seuraavia: * Barbara Winckelmann (1920–2009), suomenruotsalainen kirjailija * George Winckelmann (1884–1962), suomalainen lakimies ja diplomaatti * Johann Joachim Winckelmann (1717–1768), saksalainen taidehistorioitsija ja modernin arkeologian edelläkävijä
Miyakojima (Okinawa)

Miyakojima () on Japanin kaupunki Miyakosaarilla Okinawan prefektuurissa. Se käsittää Miyakosaarista valtaosan ja sijaitsee prefektuurin lounaisosassa noin 300 kilometrin päässä Okinawalta. Kaupungille nimensä antaneen pääsaaren Miyakojiman lisäksi siihen kuuluu viisi pienempää saarta: Ikemajima, Irabujima, Kurimajima, Ōgamijima ja Shimojijima. Saaret koostuvat lähinnä meren alta nousseesta koralliriutasta ja ovat maastonmuodoiltaan tasaisia. Miyakojimassa on 55 327 asukasta (elokuussa 2019) ja sen pinta-ala on 204,2 neliökilometriä. Hallinnollisena yksikkönä Miyakojiman kaupunki on suhteellisen uusi: se perustettiin vuonna 2005 liittämällä yhteen Hiraran kaupunki, Gusukuben, Irabun ja Shimojin maaseutukaupungit sekä Uenon kyläkunta. Miyakojimaan kuuluvat saaret ovat kallio- ja hiekkarantoineen suosittu lomakohde. Saarten merkittävimpiä nähtävyyksiä on Ikemajiman pohjoispuolella levittäytyvä suuri Yabijin koralliriutta. Makeanveden saannin turvaamiseksi Miyakojiman saarelle on rakennettu kolme maanalaista patoa ja saari on julistettu ”Miyakojiman ekosaareksi”. Saaret on lähes kokonaisuudessaan otettu viljelyskäyttöön: tärkeimpiä viljelyskasveja ovat sokeriruoko, mango, papaija ja tupakka. Muita elinkeinoja ovat kalastus ja karjatalous. Sillat yhdistävät Miyakojiman saaret toisiinsa, ja niillä on kattava linja-autoverkko. Miyakojimaa palvelee Miyakon lentoasema, jolta on suoria lentoja etenkin Nahaan ja Tokioon. Lauttayhteyksiä Miyakojimasta on muun muassa Taramajiman saarelle. == Ilmasto == == Kuvia == Tiedosto:Miyako city hall 2014.jpg|Miyakojiman kaupungintalo Tiedosto:Miyako irabu ohashi 2014 2.jpg|Irabujimalle johtava silta Tiedosto:真夏の東平安名崎 (The cape of Higashihennazaki) 04 Jul, 2014 - panoramio.jpg|Higashihennazakin niemi Tiedosto:Miyako Airport Okinawa Japan03n4592.jpg|Miyakon lentoasema == Lähteet == == Aiheesta muualla == * Kaupungin internetsivut Luokka:Okinawan prefektuurin kaupungit
Ram Vilas Paswan

Ram Vilas Paswan (5. heinäkuuta 1946 – 8. lokakuuta 2020) oli intialainen poliitikko sekä Lok Janshakti Partyn perustaja ja puheenjohtaja. Hän toimi ministerinä kuuden pääministerin hallituksissa. Hän toimi Modin hallituksissa kuluttaja-asia- ja elintarvikeministerinä vuodesta 2014. Hän aloitti poliittisen uransa vuonna 1969 tullessaan valituksi Biharin osavaltion lainsäätäjäksi. Paswan pääsi parlamentin alahuoneeseen ensimmäisen kerran vuonna 1977. Tuolloin hän toimi Janatan edustajana ja tuli valituksi Hajipurin vaalipiiristä ennätyksellisen suurella, yli 400 000 äänen, äänimäärällä. Vuonna 1989 hänestä tuli ensimmäistä kertaa ministeri, tultuaan valituksi työministeriksi. 1990-luvun lopulla Paswan toimi rautatie- ja viestintäministerinä. Toimiessaan Intian kansanpuolueen johtaman hallitusliittouman kaivosministerinä, hän erosi virastaan vuonna 2002 vastalauseena Gujaratin uskonnollisille väkivaltaisuuksille. ==Lähteet== ==Aiheesta muualla== * Paswan Intian parlamentin ylähuoneessa * Paswan Encyclopedia Britannicassa Luokka:Intian työministerit Luokka:Lok Sabhan jäsenet Luokka:Rajya Sabhan jäsenet Luokka:Vuonna 1946 syntyneet Luokka:Vuonna 2020 kuolleet
Don Young

Don Young (9. kesäkuuta 1933 Meridian, Kalifornia, Yhdysvallat – 18. maaliskuuta 2022) oli yhdysvaltalainen republikaanisen puolueen poliitikko. Hän edusti koko Alaskan kattavaa vaalipiiriä Yhdysvaltain edustajainhuoneessa maaliskuusta 1973 kuolemaansa asti. Hän oli pisimpään edustajainhuoneessa istunut republikaanipoliitikko. Young toimi edustajainhuoneen dekaanina 5. joulukuuta 2017 lähtien, jolloin michiganilainen John Conyers erosi tehtävästä. == Lähteet == === Viitteet === == Aiheesta muualla == * Youngin viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1933 syntyneet Luokka:Vuonna 2022 kuolleet Luokka:Alaskalaiset poliitikot
My Remedy

My Remedy on suomalaisen Santa Cruz -yhtyeen kappale, joka julkaistiin kolmantena singlenä yhtyeen toiselta studioalbumilta Santa Cruz 9. helmikuuta 2015. Kappale on yhtyeen laulaja Archie Cruzin, kitaristi Johnny Cruzin ja basisti Middy Cruzin kirjoittama. ”My Remedy” esitettiin ensimmäisen kerran livenä Hard Rock Hell -festivaalilla 14. marraskuuta 2014. Singlen B-puolena julkaistiin remix yhtyeen kappaleesta ”Bye Bye Babylon”. Kappaleen musiikkivideo julkaistiin videopalvelu YouTubessa 5. toukokuuta 2015 ja sen on ohjannut Ville Juurikkala. == Kappaleet == == Kokoonpano ja henkilöstö == === Muusikot === * Arttu ”Archie Cruz” Kuosmanen – laulu, kitara, tuotanto * Joonas ”Johnny Cruz” Parkkonen – kitara, tuotanto, miksaus * Mitja ”Middy Cruz” Toivonen – basso * Tapani ”Tazzy Cruz” Fagerström – rummut == Lähteet == Luokka:Santa Cruzin kappaleet Luokka:Vuoden 2015 kappaleet
River Phoenix (kappale)

River Phoenix on suomalaisen Santa Cruz -yhtyeen kappale, joka julkaistiin ensimmäisenä singlenä yhtyeen kolmannelta studioalbumilta Bad Blood Rising 26. toukokuuta 2017. Kappale on yhtyeen laulaja Archie Cruzin, kitaristi Johnny Cruzin ja basisti Middy Cruzin kirjoittama. ”River Phoenix” ylsi Suomen radiosoittolistalla parhaimmillaan sijalle 52. ja oli listalla 14 viikkoa. == Kappaleet == == Kokoonpano ja henkilöstö == === Muusikot === * Arttu ”Archie Cruz” Kuosmanen – laulu, kitara * Joonas ”Johnny Cruz” Parkkonen – kitara * Mitja ”Middy Cruz” Toivonen – basso * Tapani ”Tazzy Cruz” Fagerström – rummut == Listasijoitukset == Lista Paras sijoitus Viikkoja listalla Suomen virallinen lista (Radiosoitto) 52. 14 == Lähteet == Luokka:Santa Cruzin kappaleet Luokka:Vuoden 2017 kappaleet
Porkkanakeitto

Porkkanakeitto on keitto, jossa pääasiallisena ainesosana on porkkana. Keittoon voidaan lisätä myös valkosipulia, sipulia, salottisipulia ja perunaa tai muita juureksia.Linkki Valio ==Lähteet== ==Katso myös== *Kasvissosekeitto *Pinaattikeitto ==Aiheesta muualla== Luokka:Keitot Luokka:Kasvisruoat Luokka:Ranskalainen keittiö
John Savio

John Andreas Savio (28. tammikuuta 1902 Bugøyfjord, Etelä-Varanki – 13. huhtikuuta 1938 Oslo) oli norjansaamelainen kuvataiteilija. Hänellä oli isänsä puolelta myös kveenijuuria. Hän on tunnettu erityisesti puupiirroksistaan. Savio menetti vanhempansa kolmevuotiaana, jonka jälkeen hänen isovanhempansa kasvattivat hänet. Vuonna 1920 hän muutti Osloon opiskelemaan taidetta, mutta ei saanut koskaan tutkintoa valmiiksi. Hän sairastui myöhemmin tuberkuloosiin. Hän eli Oslossa vuoteen 1924 asti, jonka jälkeen hän muutti Finnmarkiin. Savio kuoli tuberkuloosiin huhtikuussa 1938. ==Lähteet== Luokka:Saamelaiset taiteilijat Luokka:Norjalaiset taiteilijat Luokka:Kveenit Luokka:Vuonna 1902 syntyneet Luokka:Vuonna 1938 kuolleet
Mr. Sunshine (vuoden 2018 televisiosarja)

Mr. Sunshine () on televisioyhtiö tvN:n esittämä eteläkorealainen draamasarja. Sen päärooleissa ovat Lee Byung-hun, Kim Tae-ri, Yoo Yeon-seok, Kim Min-jung ja Byun Yo-han. Suomessa sarja alkoi samanaikaisesti Netflixissä. == Näyttelijät == == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:tvN:n televisiosarjat
Eurachacha Waikiki

Eurachacha Waikiki (, ) on televisioyhtiö JTBC:n esittämä eteläkorealainen draamasarja. Sen päärooleissa ovat Kim Jung-hyun, Lee Yi-kyung ja Son Seung- won. == Näyttelijät == == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:JTBC:n televisiosarjat
Sky Castle

Sky Castle () on televisioyhtiö JTBC:n esittämä eteläkorealainen draamasarja. Sen päärooleissa ovat Yum Jung-ah, Lee Tae-ran, Yoon Se-ah, Oh Na-ra ja Kim Seo-hyung. == Näyttelijät == == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:JTBC:n televisiosarjat
Iris Oja

Iris Oja (s. 1977 Tallinna) on virolainen laulaja, äänialaltaan mezzosopraano ja kontra-altto.Iris Oja Dacapo Records Oja on laulanut vuodesta 2000 Viron filharmonisessa kamarikuorossa. Hän on ollut mukana esittämässä teoksia muiden muassa Johann Sebastian Bachilta, Georg Friedrich Händeliltä, Wolfgang Amadeus Mozartilta, Ludwig van Beethovenilta, Giovanni Battista Pergolesilta, Sergei Rahmaninovilta ja Igor Stravinskylta. Oopperarooleja hänellä on ollut Pjotr Tšaikovskin Jevgeni Oneginissa ja Pietro Mascagnin Cavalleria rusticanassa. Vuonna 2008 julkaistulla ensimmäisellä soololevyllään Oja tulkitsee laulu Rahmaninovilta ja Dmitri Šostakovitšilta. Hänen säestäjänsä Harmonia Mundin kautta julkaistulla levyllä on Roger Vignoles. Viron filharmonisen kamarikuoron toiminnan yhteydessä Oja on myös keskittynyt virolaisten nykysäveltäjien, kuten Arvo Pärtin, Veljo Tormiksen ja Toivo Tulevin teoksiin. Monet säveltäjät ovat luoneet varta vasten hänelle omistettuja teoksia. Hän on Resonabilis-kokoonpanon jäsen. == Lähteet == Luokka:Virolaiset oopperalaulajat Luokka:Mezzosopraanot Luokka:Altot Luokka:Vuonna 1977 syntyneet Luokka:Elävät henkilöt -
Paholaiskolibri

Paholaiskolibri (Calothorax lucifer) on kolibreihin kuuluva lintulaji. Lajia tavataan Pohjois-Amerikasta. ==Koko ja ulkonäkö== Paholaiskolibri kasvaa noin 9-10 cm pitkäksi. Lajin sukupuolet eroavat toisistaan ulkonäöltään. Paholaiskolibrikoiras on päästään, selästään ja siivistään tumman vihreä. Kaulussa on kimaltavan violetti laikku. Rinta ja vatsa ovat valkeahkot ja kyljet ovat vihreät. Pyrstö on pitkä ja väriltään musta. Lajin naaras on päästään ja selästään vihreä ja vatsastaan kellertävä. Paholaiskolibrin nokka on pitkä, alaspäin kaartunut ja väriltään musta. ==Levinneisyys ja elinympäristö== Paholaiskolibria tavataan Meksikosta ja harvinaisempana Yhdysvalloista Arizonan, New Mexicon ja Teksasin osavaltioista. Paholaiskolibrin elinympäristöä ovat kuivat pensaikot aavikoilla ja kanjoneissa ja kivikkoisilla alueilla. Lajin ravintoa ovat kukkien, erityisesti agaavejen, mesi ja hyönteiset sekä hämähäkit. Lajin pesimäkausi kestää Yhdysvalloista huhtikuulta elokuulle ja Meksikossa toukokuulta syyskuulle. Paholaiskolibrit ovat todennäköisesti moniavioisia. Pesä rakennetaan pensaaseen tai kaktukseen kasvimateriaaleista ja se on muodoltaan kuppimainen. ==Lähteet== Luokka:Kolibrit
Sara Wesslin

Sara Wesslin tai koltansaameksi Liiza Ååʹlǥa Läärvam Sämm (s. 7. marraskuuta 1991) on kolttasaamelainen toimittaja. Wesslin on elokuusta 2016 lähtien juontanut Yleisradion saamenkielisten uutisten (Yle Ođđasat) koltansaamenkielisiä uutislähetyksiä. Wesslin valittiin vuonna 2019 BBC:n sadan inspiroivimman ja vaikutusvaltaisimman naisen joukkoon. Valinnan perusteena oli hänen tekemänsä työ koltansaamen ja saamenkielen edistämiseksi. Wesslin työskentelee Ylellä koltansaamenkielisenä toimittajana ja on työtoverinsa Erkki Gauriloffin ohella ainoita koltansaamenkielisiä toimittajia maailmassa. Wesslin on vuonna 2020 ehdolla One Young World -foorumin Vuoden toimittaja -palkinnon saajaksi.Ylen koltansaamenkielinen toimittaja Sara Wesslin on ehdolla kansainvälisen Vuoden toimittaja -palkinnon saajaksi, Yle.fi, uutiset 9.6.2020, viitattu 9.6.2020 ==Lähteet== ==Aiheesta muualla== *Sara Wesslinin sivu Ylen sivulla *Sara Wesslin (Facebook.com) *saamenkieliset televisiouutiset, tekstitys suomeksi (areena.yle.fi) Luokka:Koltat Luokka:Ylen toimittajat Luokka:Suomalaiset uutisankkurit Luokka:Elävät henkilöt Luokka:Vuonna 1991 syntyneet
Pjotr Lebedev

Pjotr Nikolajevitš Lebedev (Пётр Никола́евич Ле́бедев) (24. helmikuuta 1866 Moskova, Venäjän keisarikunta – 1. maaliskuuta 1912 Moskova, Venäjän keisarikunta) oli venäläinen fyysikko, joka tutki sähkömagneettista säteilyä. Lebedev opiskeli aluksi Keisarillisessa Moskovan teknillisessä koulussa. Hän jatkoi opintojaan ja suoritti tohtorintutkintonsa Strasbourgin yliopistossa 1887-1891 saksalaisen August Kundtin ohjaamana. Vuonna 1891 hän alkoi työskennellä Moskovan valtionyliopistossa Aleksandr Stoletovin tutkimusryhmässä. Lebedev teki kokeita sähkömagneettisilla aalloilla, ja oli intialaisen fyysikon Jagadish Chandra Bosen ohella ensimmäisiä, jotka tutkivat millimetriaaltoja. Hän mittasi ensimmäisenä valon synnyttämän paineen vuonna 1899. Lebedevin havainto julkaistiin fyysikkojen maailmankongressissa Pariisissa 1900. Se oli ensimmäinen kvantitatiivinen todiste Maxwellin sähkömagneettisen teorian puolesta. Vuonna 1901 Lebedevistä tuli fysiikan professori Moskovan valtionyliopistossa. Hän erosi virastaan 1911 protestina opetusministeriön politiikalle. Samana vuonna Lebedev sai kutsun tulla luennoimaan Tukholmaan, mistä hän kuitenkin kieltäytyi. Hän kuoli seuraavana vuonna 46 vuoden iässä. Moskovan Lebedev-instituutti ja Kuun kääntöpuolella oleva Lebedev-kraatteri on nimetty hänen mukaansa. == Lähteet == Luokka:Venäläiset fyysikot Luokka:Vuonna 1866 syntyneet Luokka:Vuonna 1912 kuolleet
Glossop North End AFC

Glossop North End Association Football Club on englantilainen jalkapalloseura Glossopista, Derbyshiren alueelta. Seura pelaa Englannin sarjajärjestelmän kahdeksannella tasolla, Northern Premier Leaguen Division One South Eastissa. Glossop on yksi Englannin pienimmistä kaupungeista ja se on pienin kaupunki, jonka seura on pelannut pääsarjatasolla. Glossop North End pelasi Englannin 1. divisioonassa yhden kauden 1899–1900. == Historia == Glossop North End perustettiin 1886. Se pelasi ystävyysotteluita paikallisesti kunnes se liittyi North Cheshire Leagueen 1890. Neljä vuotta myöhemmin Glossop muuttui ammattilaisseuraksi ja liittyi The Combination -sarjaan. Paikallinen puuvillatehtaan omistaja, Samuel Hill-Wood, otti seuran haltuunsa ja käytti vaikutusvaltaansa saadakseen seuran Englannin liigaan. Vuonna 1898 seura hyväksyttiinkin liigan 2. divisioonaan. Hill-Wood hankki ammattilaispelaajia Skotlannista ja heti ensimmäisellä kaudellaan seura sijoittui toiseksi ja nousi. Glossopin ensimmäinen kausi pääsarjatasolla jäi myös ainoaksi. Seura jäi sarjan viimeiseksi ja putosi. Glossop pelasi 2. divisioonassa aina ensimmäiseen maailmansotaan asti. Tuona aikana sen suurin saavutus oli pääsy FA Cupin puolivälieriin 1908. Sodan jälkeen Glossop ei päässyt enää mukaan liigaan ja siitä tuli puoliammattilaisseura. Ensin Glossop pelasi yhden kauden Lancashire Combinationissä, minkä jälkeen se jättäytyi Manchesterin paikallisliigaan. Vuonna 1921 seuraa tukenut Hill-Wood vetäytyi ja hänestä tuli muutamaa vuotta myöhemmin Arsenalin puheenjohtaja. Vuoteen 1957 asti Glossop pelasi paikallisissa liigoissa kunnes se palasi Lancashire Combinationiin. Seura pelasi sarjassa yhdeksän kautta ennen paluutaan paikallissarjaan. Vuonna 1978 seura liittyi vasta perustettuun Cheshire County Leaguen 2. divisioonaan. Kaksi vuotta myöhemmin Glossop nousi sarjan 1. divisioonaan ja 1982 seura liittyi North West Counties Football Leagueen, joka syntyi useamman sarjan yhdistyessä. Aluksi Glossop pelasi sarjan 1. divisioonassa, mutta putosi 1988. Kaudella 1990–1991 Glossop oli lähellä lakkauttamista, kun seuran omistaja lähti jättäen jälkeensä suuret velat. Seura sai uudet omistajat tammikuussa 1991 ja pelastui. Glossop nousi North West Counties Football Leaguen korkeimmalle tasolle 1992. Vuonna 2009 Glossop ylsi FA Vasen loppuotteluun, jonka se hävisi Whitley Baylle. Kaudella 2014–2015 Glossop voitti sarjan nousten Northern Premier Leagueen ja eteni jälleen FA Vasen finaaliin, jonka se hävisi. == Lähteet == == Aiheesta muualla == * Seuran virallinen sivusto Luokka:Englantilaiset jalkapalloseurat Luokka:Vuonna 1886 perustetut urheiluseurat
Samogo

Samogo on Malin ja Burkina Fason eteläisellä rajaseudulla puhuttujen mandelaisten kielten ryhmäJazyki mira, s. 22.. Ryhmään kuuluu viisi kieltä: * Duun (duungo, duungooma) Sikasson alueen Kadiolon ja Sikasson piireissä. Duun on samogokielistä suurin (125 000 puhujaa vuonna 2013). * Dzuun (dzùùngoo) Hauts-Bassinsin alueen Kénédougoun provinssissa (13 400 puhujaa vuonna 1998). Dzuunia lähellä on seppien ammattiryhmän Cascadesin alueen Léraban provinssissa puhuma kpeego eli kpeen (2 000 puhujaa vuonna 2012), jonka asema kielenä tai murteena on epäselvä. * Banka (bankagooma) Sikasson pohjoispuolella (6 000 puhujaa vuonna 2007). * Edellisiä kauempana on seenku (sembla, seeku), jota puhutaan Hauts-Bassinsin alueen Houetin ja Kénédougoun provinsseissa. Seenkulla on 16 000 puhujaa (vuonna 2009). * Vielä kauempana muista samogokielistä on jowulu, jolla on 10 000–15 000 puhujaa Kadiolon piirin Loulounin kunnassa sekä lähikylissä Léraban provinssissa. Jowulu on ainoa mandekieli, jossa on erilliset miehiä ja naisia osoittavat persoonapronominit. Samogokielet on usein sekoitettu Burkina Fason luoteisosassa puhuttavaan samoonJayzki mira, s. 25.. ==Lähteet== * ===Viitteet=== Luokka:Burkina Fason kielet Luokka:Mandelaiset kielet Luokka:Malin kielet
Henrik Barruk

Lars Henrik Andreas Barruk (s. 26. helmikuuta 1961 Västerås) on Ruotsissa asuva uumajansaamelainen kielentutkija ja opettaja, joka on tehnyt merkittävää työtä uumajansaamen kielen elvyttämisessä ja dokumentoinnissa. Barruk oppi uumajansaamen kielen omalta äidiltään ja on opettanut sen myös lapsilleen. Hänen tyttärensä Katarina Barruk on julkaissut lauluja uumajansaameksi ja tekee esiintymisellään kieltä tunnetuksi. Barruk on pitänyt uumajansaamen kielen kursseja Uumajan yliopistossa. Hän on ollut yhdessä kielentutkijoiden Ole Henrik Maggan, Pekka Sammallahden ja Olavi Korhosen kanssa laatimassa uumajansaamen ortografiaa, joka valmistui vuonna 2016. Vuonna 2019 julkaistiin Barrukin laatima uumajansaame–ruotsi – ruotsi–uumajansaame -sanakirja Báhkuogirjjie. == Tunnustukset == Barruk sai vuonna 2008 Gollegiella- kielipalkinnon työstään uumajansaamen hyväksi. == Lähteet == Luokka:Ruotsalaiset kielitieteilijät Luokka:Saamelaiskielten tutkijat Luokka:Vuonna 1961 syntyneet Luokka:Elävät henkilöt Luokka:Saamelaiset kielitieteilijät
Yellowstone (televisiosarja)

Yellowstone on yhdysvaltalainen draamasarja, jonka ovat luoneet Taylor Sheridan ja John Linson. Sarjan pääosissa esiintyy Kevin Costner, Wes Bentley, Kelly Reilly, Luke Grimes, Cole Hauser ja Gil Birmingham. Yhdysvalloissa sarjan esittäminen alkoi 20. kesäkuuta 2018 ja Suomessa Paramount Network aloitti sarjan esittämisen 2. lokakuuta 2019. == Lähteet == == Aiheesta muualla == * * * Luokka:2010-luvun yhdysvaltalaiset draamasarjat Luokka:Lännensarjat Luokka:Paramount Networkin televisio-ohjelmat
Taiteen Sulattamo

Taiteen Sulattamo ry on Helsingissä Malmilla toimiva valtakunnallinen taide- ja mielenterveysjärjestö. Mielenterveys- ja päihdetoipujia tukeva yhdistys organisoi taidepajoja, teatteriesityksiä ja monitaidefestivaaleja Helsingissä. Vuonna 2013 perustettu Taiteen Sulattamo on SOSTEn ja MTKLn jäsenjärjestö. Taiteen Sulattamo kouluttaa kokemusasiantuntijoita sekä vertaisryhmänohjaajia taiteen keinoin ja tarjoaa koulutetuille toimijoille verkostotoimintaa. Koulutuksia on järjestetty Helsingissä, Tampereella, Turussa, Lahdessa, Kouvolassa ja Oulussa. Hanke ’’Kokemuksesi on arvokas’’ vuosina 2022-2024 kehittää yhteistyössä muiden toimijoiden kanssa valtakunnallista kokemusasiantuntijakoulutusta. ’ ’Mielekäs muutos’’ -hanke 2023-2025 taas kehittää tukimuotoja niille mielenterveys- ja päihdetoipujille, joilla lakisääteisen hoidon päätyttyä on riski pudota takaisin erityissairaanhoidon asiakkaiksi. Hanke pyrkii edistämään arjenhallintaa, sosiaalisia taitoja ja itsenäisen toimintakyvyn palautumista. Nuorten Sulattamo tarjoaa mielen hyvinvointia tukevaa toimintaa 13-23 -vuotiaille nuorille ja nuorille aikuisille, joilla on erilaisia mielenterveyden haasteita. Ryhmä- ja yksilötoiminta on kaikille kohderyhmään kuuluville avointa ja maksutonta. == Taiteelliset produktiot == * Peili. KokoTeatteri, ensi-ilta 26.9.2012. * Pohja edellä - kertomuksia häpeästä. Q-teatteri, ensi-ilta 31.10.2014. * Prinssi, joka katsoi mustaan lähteeseen. KokoTeatteri, ensi-ilta 10.10.2015. * Sirpaleet. Teatterimuseo, ensi-ilta 11.2.2015. * Luukku - sarja koomisia ja koskettavia kohtauksia. Valtimonteatteri, 2016. * Rakkauden hulluus. Teatterimuseo, ensi-ilta 22.10.2017. * Nainen 100. Savoy-teatteri, ensi-ilta 15.10.2017. * Kenen ääni kuuluu. Taiteen Sulattamo, ensi-ilta 1.9.2018. * Riisuttu elämä. Koko-teatteri, ensi-ilta 3.10.2018. * Rajoitettu vapaakävely. Esitys taltioitu 2021. * Hulluus -ääniteokset osana Helsingin kaupunginmuseon Rikki - kun mieli särkyy -näyttelyä, 2022. * Minäkö hullu? Immersiivinen museoteatteriteos osana Helsingin kaupunginmuseon Rikki - kun mieli särkyy -näyttelyä, 2022. == Palkinnot == * 2016 Tukilinja vuoden toimija * 2018 Vuoden mielenterveyshoitaja (toiminnanjohtaja) SMTHL * 2019 Vuoden Pomppu * 2020 Uusmaalainen kulttuuriteko * 2021 Apu-tonni * 2023 Horisontti-työryhmän vuoden 2022 yleisötyönteko kunniamaininta Taiteen Sulattamon ja Helsingin kaupunginmuseon ”Rikki – kun mieli särkyy” -näyttely == Valontuoja 2021 == Janelyn eli Jaanika Leino valittiin vuonna 2021 Taiteen Sulattamon valontuojaksi. Janelynin kappale Don't give up now oli vuoden 2021 MTKLn mielenterveysviikon tunnuskappale. Kappaleen musiikkivideo on osittain kuvattu Taiteen Sulattamon tiloissa. == Lähteet == == Aiheesta muualla == * Taiteen Sulattamon kotisivut Luokka:Suomalaiset sosiaali- ja terveysjärjestöt Luokka:Suomalaiset teatterialan järjestöt
C.16 Typhoon

C.16 Typhoon on Espanjan ilmavoimien () käyttämä mallinimi sen hankkimista 73 Eurofighter Typhoon -hävittäjästä. == Hankinta ja valmistus == Espanjan piti alkuperäisen suunnitelman mukaan hankkia 85 Typhoonia, mutta budjettileikkausten vuoksi lopullinen hankintamäärä jäi 73:een. Hankituista 19 Tranche 1 -koneesta yksi (CE.16-18) tuhoutui elokuussa 2010 ja koekoneena ollut IPA4 (C.16-20) muutettiin Tranche 2 -koneeksi. Käytössä olevista 17 koneesta seitsemän on kaksipaikkaisia. Koneista viimeinen luovutettiin 10. elokuuta 2007. Typhoonien sarjanumerot ovat CE.16-01 – CE.16-08 ja C.16-21 – C.16-30. Ilmavoimat vastaanottivat kaikkiaan 34 Trance 2 -konetta, joista kuusi on kaksipaikkaisia. Koneiden sarjanumerot ovat CE.16-09 – CE.16-14 ja C.16-31 – C.16-57 sekä C.16-63. Espanjan vaikean taloustilanteen vuoksi koneet jäivät Airbusin hallintaan, kunnes vuoden 2016 lopulla Espanja maksoi hankinnan loppusumman. Koneiden luovutukset saatiin loppuun vuoden 2019 puoliväliin mennessä. Espanjan piti vastaanottaa 34 Tranche 3 -konetta, mutta talousvaikeudet pakottivat supistamaan määrän 20:een Tranche 3A:han. Tilaukseen sisältyi ainoastaan yksipaikkaisia koneita ja niiden luovutus alkoi 2015. Koneiden sarjanumerot ovat C.16-60 – C.16-78 lukuun ottamatta numeroa C.16-63, joka kuuluu Tranche 2:een. Koneista luovutettiin huhtikuussa 2019 kolme. == Käyttö == Ilmavoimat vastaanotti syyskuussa 2003 ensimmäisen koneen, joka oli kaksipaikkainen CE.16-01 (c/n ST001). Seuraavan vuoden toukokuussa saapui kolme konetta Morónin lentotukikohtaan samoin kuin ensimmäiset lentomiehistöt, jotka olivat saaneet lento- ja huoltokoulutuksensa päätökseen Getafessa. Koneiden saapuessa palautettiin palvelukseen Ala 11:n Grupo 11, joka aloitti uuden Typhoon-henkilöstön kouluttamisen. Grupo 11:een oli tarkoitus perustaa kolme laivuetta (111, 112 ja 113 Escuadrón), mutta 112:ta ei aktivoitu. Lokakuussa aktivoitiin 111 Escuadrón, jonka tehtävänä käyttöönotto, asejärjestelmien testaus ja oppaiden kokoaminen. Laivue saavutti operatiivisen valmiuden heinäkuussa 2008, jolloin se aloitti päivystystehtävät. Tammikuussa 2004 aktivoitiin 113 Escuadrón, joka aloitti koulutuslaivueena kouluttaen myös Saudi-Arabian ja Saksan ilmavoimien lentäjiä. Dassault Mirage F1 poistui Espanjan ilmavoimien käytöstä 23. kesäkuuta 2013, kun Ala 14 aloitti Los Llanos-Albacetessä kaluston vaihdon Typhooneihin. Lennoston 142 Escuadrón vastaanotti ensimmäiset kahdeksan Typhoonia vuoden 2013 puolivälissä. Vuodessa laivue oli saavuttanut täyden 12 Tranche 2 -koneen vahvuuden. Vuoden 2016 puoleenväliin mennessä laivueen vahvuus oli nostettu 17 koneeseen, joista kaksi oli kaksipaikkaisia CE.16-koneita. Lennoston toinen laivue 142 Escuadrón aktivoitiin uudelleen syyskuussa 2017. == Lähteet == == Aiheesta muualla == Luokka:Espanjan ilmavoimat Espanja
Jagmeet Singh

Jagmeet Singh Jimmy Dhaliwal (s. 2. tammikuuta 1979 Scarborough, Ontario) on kanadalainen poliitikko ja Kanadan Uuden Demokraattisen puolueen johtaja. Lapsuudessa hänestä käytettiin nimeä Jimmy Dhaliwal, kun taas aikuisena hän on käyttänyt poliittisella urallaan vain kahta ensimmäistä nimeään Jagmeet Singh jättäen pois syntymäsukunimensä Dhaliwal. Hän on opiskellut biologiaa, sosiologiaa, tietojenkäsittelytiedettä ja oikeustiedettä. Jagmeet Singhin poliittinen ura alkoi vuonna 2011, kun hänet valittiin Ontarion provinssin parlamenttiin. Vuonna 2017 hänet valittiin Uuden demokraattisen puolueen johtoon. == Lähteet == == Aiheesta muualla == * Profiili Kanadan parlamentin kirjaston verkkosivuilta Luokka:Kanadan uuden demokraattisen puolueen poliitikot Luokka:Kanadan edustajainhuoneen jäsenet Luokka:Vuonna 1979 syntyneet Luokka:Elävät henkilöt
Kultalasiahven

Kultalasiahven (Parambassis lala) on lasiahvenien (Ambassidae) heimoon kuuluva kalalaji, jota pidetään yleisesti akvaariokalana. Se on enintään 4 senttimetrin mittainen. Kultalasiahventa tavataan Aasiasta Intiasta, Bangladeshista ja Myanmarista. Kultalasiahven elää lammikoissa, ojissa ja altaissa. Kansainvälinen luonnonsuojeluliitto luokittelee sen silmälläpidettäväksi lajiksi. Paras veden pH-arvo kultalasiahvenelle olisi 6–8. == Lähteet == Luokka:Percoidei
Enkelikala

Enkelikala (Holacanthus ciliaris) on keisarikalojen heimoon kuuluva akvaariossakin pidetty kalalaji. Lajia tavataan lähes kaikissa Pohjois- ja Etelä-Amerikan maissa sekä Taiwanissa. Lajin kuvaili tieteelle ensimmäisen kerran Carl von Linné vuonna 1758. == Koko ja ulkonäkö == Enkelikala kasvaa yleensä noin 10–30 senttimetrin mittaiseksi ja painaa yleensä noin 1 kilon. Suurin tavattu yksilö painoi 1,6 kilogrammaa ja oli 45 cm pitkä. Enkelikalan kyljet ovat hopeanharmaat ja pyrstö keltainen. Evät ja pään seutu ovat sinikeltaiset. Enkelikalalla on suuri selkäevä ja vatsaevä. == Levinneisyys ja elinympäristö == Enkelikalaa tavataan Pohjois- ja Etelä-Amerikassa sekä Taiwanissa. Lajin luonnolliset elinympäristöt ovat koralliriuttojen läheisyydessä. Enkelikala käyttää ravinnokseen planktonia ja levää. Enkelikalat tarvitsevat suuren akvaarion. == Lähteet == Luokka:Keisarikalat
Kolmilinjatetra

Kolmilinjatetra (Neolebias trilineatus) on herttatetrojen (Distichodontidae) heimoon kuuluva kalalaji, jota voidaan pitää akvaariokalana. Kolmilinjatetra on hyvin pieni, enintäänkin vain noin 3,3 senttimetrin mittainen. Se on kotoisin Afrikasta. Paras veden pH-arvo kolmilinjatetralle on 6,2–7,2, veden kovuus enintään 15 ja veden lämpötila 23–26 celsiusastetta. Kolmilinjatetran akvaarion tilavuus tulisi olla noin 40 litraa. Sille kannattaa antaa elävää tai pakastettua ravintoa, jolloin sen väritkin ovat parhaimmillaan. == Lähteet == Luokka:Tetrakalat
Agía Marína (saari)

Agía Marína () eli Amargianí (Αµαργιανή) on pieni Kreikan saari, joka kuuluu Jooniansaarten saariryhmään ja tarkemmin Oinoússeen saariin. Saaren pinta-ala on noin 0,495 neliökilometriä ja se on asumaton (vuonna 2011). Hallinnollisesti Agía Marína kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen. Agía Marína sijaitsee Joonianmeressä Peloponnesoksen niemimaan lounaisrannikolla Sapiéntzan ja Schízan saarten välissä. Historiassa se on tunnettu myös nimellä Prásino (Πράσινο, ”Vihreä”). Agía Marína on Natura 2000 -aluetta yhdessä Sapiéntzan ja Schízan kanssa. Saaren kasvusto on matalaa ja tiheää. Keskiosissa korkeimmalla kohdalla kasvaa mäntypuita ja oliivipuita. Saari on nimetty Pyhän Marinan eli Pyhän Margareetan ja saarella olevan tälle omistetun kirkon mukaan. == Lähteet == Luokka:Jooniansaaret Luokka:Kreikan Natura-alueet Luokka:Pýlos-Néstoras
Superskalaarinen suoritin

Superskalaarinen suoritin on suoritin, jossa on useita kopioita datapolkulaitteistosta usean käskyn suorittamiseksi rinnakkain. Skalaarinen suoritin hakee ja käsittelee enintään yhden käskyn kellojaksoa kohden. Varhaisimpana esimerkkinä superskalaarisesta suorittimesta mainitaan CDC 6600. Termi superskalaarinen on peräisin 1980-luvulta, jolloin se yleistyi RISC- suorittimien yhteydessä. Suorittimen monimutkaistamisen sijaan RISC- suorittimissa käyttivät saatavilla olevia resursseja suorituksen tehostamiseen suorittamalla useampaa kuin yhtä käskyä kellojaksoa kohden. == Katso myös == * Symmetrinen monisäikeistys (SMT) * Moniprosessointi * Käskykannan liukuhihna == Lähteet == == Kirjallisuutta == * == Aiheesta muualla == * Understanding Pipelining and Superscalar Execution Luokka:Suorittimet
Ágios Geórgios (Salamis)

Ágios Geórgios () on pieni Kreikan saari, joka kuuluu Saronisten saarten saariryhmään. Saaren pinta-ala on noin 0,19 neliökilometriä ja se on asumaton (vuonna 2011). Hallinnollisesti Ágios Geórgios kuuluu Salamiin kuntaan, Saarten alueyksikköön ja Attikan alueeseen. Ágios Geórgios sijaitsee Salamiin saaren itärannikolla Salamiin kaupungin Paloúkian edustalla, Salamiin saaren ja Attikan mantereen välisessä salmessa. Sen alue on Salamiin laivastotukikohdan eteläosaa, ja se on yhdistetty pengertiellä pääsaareen. Saari on nimetty Pyhän Georgioksen eli Pyhän Yrjön ja saarella olevan tälle omistetun kirkon mukaan. Saarelta on tehty joitakin antiikin aikaisia löytöjä. Vuodesta 1865 sitä käytettiin Pireukseen tulleiden laivojen koleraeristykseen. Vuonna 1924 sinne tuotiin desinfiointia varten Vähästä-Aasiasta tulleita evakkoja, vaiheittain yhteensä yli henkeä. Viimeinen kolera-epidemia oli vuonna 1947. Vuonna 1967 saari siirtyi Kreikan merivoimien käyttöön. Pengertie rakennettiin vuonna 1982. Saarella on kirkon lisäksi joitakin vanhoja rakennuksia. == Lähteet == Luokka:Argo-Saroniset saaret Luokka:Salamis
Atalántinsaaret

Atalántinsaaret () on pieni Kreikan saariryhmä, jonka saaret sijaitsevat Pohjoiseen Euboianlahteen kuuluvassa Atalántinlahdessa Keski-Kreikan itärannikolla. Saaret ovat asumattomia (vuonna 2011). Hallinnollisesti saaret kuuluvat Lokroín kuntaan, Fthiotiin alueyksikköön ja Keski-Kreikan alueeseen. Saaret ovat luonnonsuojelualuetta, mutta niitä käytetään myös valvottuun metsästykseen ja kalastukseen sekä muuhun vapaa-ajanviettoon. == Saaret == Nimi Nimi kreikaksi Väkiluku (2011) Pinta-ala (km²) 1 Atalantonísi Αταλαντονήσι 0 1,85 2 Gaïdouronísi Γαϊδουρονήσι 0 1,70 3 Ágios Nikólaos Άγιος Νικόλαος 0 0,014 4 Prasonísi (Glaronísi) Πρασονήσι (Γλαρονήσι) 0 0,012 == Lähteet == *
Atalantonísi

Atalantonísi (, myös Talantonísi, Ταλαντονήσι) eli Atalánti (Αταλάντη), antiikin Atalante (),Strabon: Geografia 9.4.2 (engl. käännös) on pieni Kreikan saari, joka kuuluu Atalántinsaarten saariryhmään ja sijaitsee Pohjoiseen Euboianlahteen kuuluvassa Atalántinlahdessa Keski-Kreikan itärannikolla. Saaren pinta-ala on noin 1,85 neliökilometriä ja se on asumaton (vuonna 2011). == Maantiede == Atalantonísi sijaitsee Atalántinlahden länsiosassa Atalántin Skálan ja Palírroian kylien edustalla. Sen etäisyys mantereesta on noin 700 metriä. Hallinnollisesti Atalantonísi kuuluu Lokroín kuntaan, Fthiotiin alueyksikköön ja Keski-Kreikan alueeseen. Atalantonísin kasvillisuutta hallitsevat oliivipuut. Saaren pohjoispuolella sijaitsi pieni saari Ágios Nikólaos ja länsipuolella Prasonísi eli Glaronísi. Etelämpänä Atalántinlahdessa sijaitsee Gaïdouronísin saari. Saaret ovat luonnonsuojelualuetta ja toisaalta valvottua metsästysaluetta. == Historia == Atalanten saari mainitaan usein antiikin kirjallisuudessa, sekä historiassa että maantieteessä. Sen kerrotaan erkaantuneen mantereesta maanjäristyksessä. Saari oli alun perin asumaton, mutta Thukydides kertoo, että ateenalaiset linnoittivat sen peloponnesolaissodan ensimmäisenä vuonna (431/430 eaa.) estääkseen lokrislaisia merirosvoja hyökkäilemästä Euboialle.Thukydides: Peloponnesolaissota 2.32. Sodan kuudentena vuonna eli 426 eaa. tapahtui maanjäristys, jonka seurauksena meri ensin vetäytyi ja iski sitten suurena aaltona saarella, mikä tuhosi osan linnoituksesta ja yhden ateenalaisen laivan. Thukydides mainitsee saman ilmiön tapahtuneen Orobiaissa Euboialla sekä Peparethoksessa, ja osasi yhdistää maanjäristyksen ja hyökyaallon (eli tsunamin) toisiinsa.Thukydides: Peloponnesolaissota 3.89. Vuoden 421 eaa. Nikiaan rauhassa Atalanten saari tuli Spartan valtaan.Thukydides: Peloponnesolaissota 5.18. Thukydideen lisäksi saaren mainitsevat myös Strabon,Strabon: Geografia 2, 3, 9. Diodoros Sisilialainen,Diodoros Sisilialainen: Historian kirjasto 12.44, 12.59. Pausanias,Pausanias: Kreikan kuvaus 10.20.3. Livius,Livius: Rooman synty 35.37. Plinius vanhempi,Plinius vanhempi: Naturalis historia 2.88, 4.12. Seneca nuorempiSeneca nuorempi: Naturales quaestiones 6.24. ja Stefanos Byzantionlainen.Stefanos Byzantionlainen: Ethnika, . == Lähteet == Luokka:Atalántinsaaret
Drénia

Drénia () on pieni Kreikan saari, joka sijaitsee Áthoksen niemimaan länsirannikolla sen ja Sithonían niemimaan välisessä Singitikóslahdessa. Saaren pinta-ala on noin 0,15 neliökilometriä ja se on asumaton (vuonna 2011). Hallinnollisesti Drénia kuuluu Aristotéliin kuntaan, Chalkidikín alueyksikköön ja Keski-Makedonian alueeseen. Drénia sijaitsee Ammoulianín saaren kaakkoispuolella. Drénian saariin (myös Gaïdouronísia, Γαϊδουρονήσια) luetaan myös itäpuolinen Pénna (Πέννα) sekä joukko pienempiä kalliosaaria, joihin kuuluvat Féti (Φέτη), Ártemis (Άρτεμις) ja Eliá (Ελιά). Drénialla on hiekkarantaa ja ainakin kesäaikaan toimiva ravintola, ja sinne tehdään risteilyjä Ouranoúpolista. == Lähteet == == Aiheesta muualla == Luokka:Aristotélis Luokka:Egeanmeren saaret
Eleftherónisos

Eleftherónisos () on pieni Kreikan saari, joka sijaitsee Traakianmeressä Chalkidikín niemimaan itärannikon edustalla. Saaren pinta-ala on noin 0,077 neliökilometriä ja se on asumaton (vuonna 2011). Hallinnollisesti Eleftherónisos kuuluu Aristotéliin kuntaan, Chalkidikín alueyksikköön ja Keski-Makedonian alueeseen. Eleftherónisos sijaitsee vastapäätä Eléftheran niemeä, joka on Ierissóksenlahden pohjoisraja. Saaren korkein kohta on 56 metriä merenpinnasta laskettuna. Saaren eteläpuolella sijaitsee pieni kalliosaari nimeltä Eleftheráki (Ελευθεράκι), joka tunnetaan myös nimillä Lefteráki (Λευτεράκι) ja Manólia (Μανόλια). Sen pinta-ala on noin 0,0039 neliökilometriä. Sekä Eleftherónisos että Eleftheráki olivat myynnissä ainakin vuonna 2016 Kreikan myydessä asumattomia saaria rahapulan vuoksi. == Lähteet == Luokka:Aristotélis Luokka:Egeanmeren saaret
Fidonísi

Fidonísi (, myös Fedonísi, Φεδονήσι) eli Xeronísi () on pieni Kreikan saari, joka sijaitsee Traakianmereen kuuluvassa Kaválanlahdessa Itä-Makedonian rannikon edustalla. Saaren pinta-ala on noin 0,16 neliökilometriä ja se on asumaton (vuonna 2011). Hallinnollisesti Fidonísi kuuluu Pangaíon kuntaan, Kaválan alueyksikköön ja Itä-Makedonian ja Traakian alueeseen. Fidonísi, suomeksi ”Käärmesaari”, sijaitsee Iraklítsan niemen kohdalla vastapäätä Néa Irakleítsan kylää ja Palaió Tsiflíkin kaupunkia, linnuntietä noin 9,5 kilometriä lounaaseen Kaválan kaupungista. Sen etäisyys rannikosta on noin 1,2 kilometriä. Saari oli myynnissä vuonna 2013 sekä ainakin vielä vuonna 2016 Kreikan myydessä asumattomia saaria rahapulan vuoksi. Hintapyyntö oli 3,5 miljoonaa euroa. == Lähteet == Luokka:Egeanmeren saaret Luokka:Pangaío
Ftená

Ftená (, myös Ftenó, Φτενό tai Fliní, Φληνί) on kahden pienen Kreikan saaren ryhmä, jonka saaret kuuluvat Kykladien saariryhmään. Saaret ovat asumattomia (vuonna 2011). Hallinnollisesti Ftenán saaret kuuluvat Anáfin kuntaan, Thíran alueyksikköön ja Etelä-Egean saarten alueeseen. Ftenán saaret sijaitsevat Anáfin ja Pacheián saarten välissä, noin 2 meripeninkulmaa (noin 3,8 kilometriä) Anáfista eteläkaakkoon ja noin 2,3 meripeninkulmaa (noin 4,3 kilometriä) Pacheiásta pohjoisluoteeseen. Saaret ovat matalia ja niiden korkein kohta on noin 9 metriä. Suuremman idänpuoleisen saaren pinta-ala on noin 0,063 neliökilometriä ja pienemmän lännenpuoleisen saaren pinta-ala noin 0,033 neliökilometriä. Barrington Atlas of the Greek and Roman World sijoittaa Ftenán saarten paikalle antiikin aikaisen saaren nimeltä Hippuris (Hippūris/Hippouris, ). Se on kuitenkin sijoitettu myös Pacheián paikalle. == Lähteet == Luokka:Anáfi Luokka:Kykladit
Ftenó

Ftenó () voi viitata seuraaviin saariin Kreikassa: * Ftenó, saari Dodekanesian saariryhmässä lähellä Astypálaiaa * Ftená eli Ftenó, kahden saaren ryhmä Kykladien saariryhmässä lähellä Anáfia
Gaïdouronísi (Fthiotis)

Gaïdouronísi () on pieni Kreikan saari, joka kuuluu Atalántinsaarten saariryhmään ja sijaitsee Pohjoiseen Euboianlahteen kuuluvassa Atalántinlahdessa Keski-Kreikan itärannikolla Atalántin Kyparíssin ja Tragánan kylien edustalla. Saaren pinta-ala on noin 1,7 neliökilometriä ja se on asumaton (vuonna 2011). Hallinnollisesti Atalánti kuuluu Lokroín kuntaan, Fthiotiin alueyksikköön ja Keski-Kreikan alueeseen. Atalántin saari sijaitsee Atalántin laguunin laidalla aivan Atalántinlahden eteläosassa. Saari on ollut aiemmin niemi, ja erkani saareksi maanjäristyksessä vuonna 1894. Hieman pohjoisempana Atalántinlahdessa sijaitsee Atalantonísin saari. Saaret ovat luonnonsuojelualuetta ja toisaalta valvottua metsästysaluetta. == Lähteet == Luokka:Atalántinsaaret
Kafkanás

Kafkanás () eli Kápros (Κάπρος) on pieni Kreikan saari, joka sijaitsee Traakianmeressä Chalkidikín niemimaan itärannikon ja Olympiádan kylän edustalla. Saaren pinta-ala on noin 0,073 neliökilometriä ja se on asumaton (vuonna 2011). Hallinnollisesti Kafkanás kuuluu Aristotéliin kuntaan, Chalkidikín alueyksikköön ja Keski-Makedonian alueeseen. Kafkanáksen etäisyys Chalkidikín rannikosta on noin 1,9 kilometriä ja suurin korkeus 54 metriä merenpinnasta laskettuna. Perinteessä saarta on pidetty paikkana, johon Kassandros karkotti Aleksanteri Suuren äidin Olympiaan. Toisen version mukaan karkotuspaikka olisi kuitenkin ollut mantereen puoleinen Stageiran kaupunki. Versiosta riippumatta läheinen Olympiádan kylä on nimetty Olympiaan mukaan tästä syystä. Kafkanákselta on tehty pienen antiikin aikaisen asutuksen löytöjä sekä joitakin löytöjä myös bysanttilaiselta ajalta. Saari oli myynnissä ainakin vuonna 2016 Kreikan myydessä asumattomia saaria rahapulan vuoksi. == Lähteet == == Aiheesta muualla == Luokka:Aristotélis Luokka:Egeanmeren saaret
Käskykannan liukuhihna

Liukuhihna () suorittimen käskykannassa lisää suorittimen suorituskykyä jakamalla käskyn suoritus useampaan vaiheeseen (), jolloin joka vaiheessa voi suorittaa eri käskyä. Joka vaiheessa on vain osa käskyn tarvitsemasta logiikasta, jolloin kellotaajuus on käytännössä nopeampi: jokaisen käskyn suoritusaika on sama kuin ilman liukuhihnaa. Esimerkiksi MIPS-arkkitehtuurissa vaiheet ovat: # käskyn haku () # käskyn purku () # suoritus () # muistihaku () # takaisinkirjoitus () Useita liukuhihnan optimointiin tarkoitettuja tekniikoita kehitettiin IBM 7030:tä varten. Liukuhihnoitus on jo varhaisissa mikroprosessoreissa tunnettu tekniikka. Esimerkiksi MOS 6502 ja Zilog Z80 osaavat hakea seuraavan käskyn muistista, kun edellisen suoritus on kesken (prefetch), eli nykytermein niillä on kaksivaiheinen liukuhihna. Intelin tekemä tutkimus havaitsi, että jo tämä yksinkertainen liukuhihnoitus paransi suorituskykyä 35 % lisäten transistorimäärää vain 15 %.https://www.righto.com/2023/01/inside-8086-processors-instruction.html == Suoritusjärjestys == Yksinkertaisessa tapauksessa käskyt ovat kiinteästi ajoitettuja eli ne suoritetaan ohjelman järjestyksessä. Suoritin voi käyttää dynaamista ajoitusta eli epäjärjestyksessä suorittamista () vähentääkseen suoritusajan hukkaamista. Esimerkkitapaus, jossa on kaksi yhteenlaskua: ld r1, 0(r2) // lataa r1 muistiin r2:n osoittamasta paikasta add r2, r1, r3 // r2 := r1 + r3 add r4, r3, r5 // r4 := r3 + r5 Oletetaan, että r3 ja r5 ovat jo luettuna ja lataus (`ld`) aiheuttaa välimuistihutin, jolloin liukuhihna sakkaa latauksen ajaksi. Myöhempi yhteenlasku ei riipu r1:stä ja se voidaan suorittaa aiemmin. == Haarautuminen == Jotta liukuhihnasta saadaan paras hyöty on sen kaikki vaiheet hyödynnettävä (pidettävä täysinä). Useat tekijät kuten ehtolauseet ja toistorakenteet aiheuttavat liukuhihnan sarjamuotoisuudelle ongelmia. Esimerkkitapaus: if (x > 0) { a=0; b=1; c=2; } d=3; Jos x on suurempi kuin nolla käskyt liukuhihnassa ovat oikein koska `if` lauseen runko suoritetaan. Jos taas x on pienempi tai yhtäsuuri kuin nolla `if` lauseen runkoa ei suoriteta ja liukuhihna on vähemmän tehokas koska se joutuu perumaan käskyjen tekemiä muutoksia suorittimen tilaan. Ennakoimalla suorituksen tulosta voitaisiin liukuhihnan vaiheet pitää täysinä ja saada parempi suorituskyky. Haarautumisen ennakointi () pyrkii ennakoimaan miten ehtolause tullaan suorittamaan ja parhaassa tapauksessa liukuhihna pysyy täytenä. == Katso myös == * Superskalaarinen suoritin == Lähteet == == Aiheesta muualla == * Understanding Pipelining and Superscalar Execution Luokka:Suorittimet
Täpläkäärmeenpää

Täpläkäärmeenpää (Channa pleurophthalma) on käärmeenpäiden (Channidae) heimoon kuuluva kalalaji. Pieter Bleeker kuvaili lajin tieteelle vuonna 1851. == Ulkonäkö ja koko == Täpläkäärmeenpäällä on kyljissään neljä mustaa keltareunaista laikkua. Laji voi kasvaa enintään noin 40 senttimetrin mittaiseksi. == Elinympäristö ja levinneisyys == Laji elää trooppisissa olosuhteissa. Täpläkäärmeenpäätä tavataan Aasiasta Sumatrassa Indonesiassa sekä Borneossa. Lajin uhanalaisuusluokitus on Kansainvälisen luonnonsuojeluliiton mukaan ilmälläpidettävä. == Lähteet == Luokka:Käärmeenpäät
Lucas Rangel

Lucas Rangel Nunes Gonçalves (s. 29. joulukuuta 1994 Alvorada, Brasilia), pelaajanimeltä Lucas Rangel on brasilialainen jalkapalloilija, joka edustaa Veikkausliigassa pelaavaa Kuopion Palloseura:aa. Hän on pelipaikaltaan hyökkääjä. Uransa aikana brasilialainen on pelannut Brasilialainen hyökkääjä on uransa aikana pelannut kotimaansa ja Suomen lisäksi myös Albaniassa, Itävallassa, Latviassa, Turkissa, Azerbaidzhanissa sekä Ukrainassa. == Brasilialaisen matka Eurooppaan - aluksi Albaniaan ja Itävaltaan == Lucas Rangel aloitti jalkapallouransa kotimaassaan Brasiliassa, jossa ensimmäinen aikuisten joukkue oli Paraná-osavaltion pääkaupungin Londrina EC. Yhden kauden jälkeen hän siirtyi Eurooppaan - ensin Albanian pääsarjan FK Kukësiin, jossa hän oli voittamassa maan mestaruutta. Seuraavana kautena hän siirtyi Itävallan Kakkosliigan Kapfenberger SV:hen, josta hän siirtyi heinäkuussa 2018 Suomeen Veikkausliigaan Kuopion Palloseuran (KuPS) riveihin. == Kuopion Palloseuran riveissä kolmeen otteeseen - välillä Turkissa, Ukrainassa, Azerbaidzanissa ja Latviassa == KuPS:n riveissä hän oli mukana pronssia saavuttaneessa joukkueessa, ja kaudella 2019 hän oli KuPS:n Suomen mestaruuden voittaneessa joukkueessa. Kauden 2020 päätteeksi Rangel siirtyi Turkin toiseksi korkeimmalle sarjatasolle Adana Demirsporiin. Turkissa hyökkääjä onnistui maalinteossa kertaalleen seitsemässä ottelussa. Keväällä 2021 Rangel palasi KuPS:n riveihin. Kaudella 2021 Lucas Rangel viimeisteli Veikkausliigan otteluissa kaksi maalia, mutta suurimmat uroteot hän teki eurokentillä. Kesän 2021 kahdeksassa Euroopan Konferenssiliigan karsintakierroksen ottelussa syntyi hurjat viisi maalia, jotka edesauttoivat KuPS:n aina karsintojen playoff-kierrokselle saakka. Lucas Rangel siirtyi syyskuun alussa 2021 Ukrainaan FC Vorskla Pultavan riveihin. Helmikuussa 2022 käynnistynyt Venäjän hyökkäys Ukrainaan keskeytti Ukrainan jalkapallosarjat. Rangel joutui pakenemaan Ukrainasta ja etsimään uudet joukkueet jalkapalloammatilaisuudelle. Rangelin matka vei kuitenkin ensin Azerbaidzanin Sabah FK:n riveihin, kaudeksi 2022-2023 Latvian pääsarjan eli Virslīgan Riga FC:n riveihin ja kaudeksi 2023-2024 takaisin Ukrainaan maan jalkapalloliigan pääsarjan FC Kolos Kovalivkaan, jossa hän pelasi viimeiset ottelunsa keväällä 2024. Rangel teki elokussa 2024 kolmannen sopimuksensa KuPS:n kanssa. Hän oli syyskaudella 2024 voittamassa KuPS:n riveissä niin Suomen cupin kuin Veikkausliigan Suomen mestaruuden. == Saavutukset == * Albanian mestaruus: 2017 * Suomen mestaruus: 2019 ja 2024 * Suomen mestaruuspronssia: 2018 ja 2020 * Suomen cup-mestaruus 2021 ja 2024 == Lähteet == == Aiheesta muualla == *Lucas Rangell soccerwayn sivustolla Luokka:Brasilialaiset jalkapalloilijat Luokka:Jalkapallon Suomen mestarit Luokka:Vuonna 1994 syntyneet Luokka:Elävät henkilöt
Marcel Pinel

Marcel Pinel (8. heinäkuuta 1908 – 18. maaliskuuta 1968) oli ranskalainen jalkapalloilija, joka toimi hyökkääjänä ja keskikenttäpelaajana. Hän pelasi MM-kilpailuissa 1930 Ranskan joukkueessa 7 ottelua, joissa Pinel teki 4 maalia. Hän teki kaikki 4 maaliaan Belgian verkkoon. Pinel pelasi myös Ranskan alemmilla sarjatasoilla. Hän kuoli vuonna 1968 ollessaan 60 vuoden ikäinen. == Lähteet == Luokka:Ranskalaiset jalkapalloilijat Luokka:Vuonna 1908 syntyneet Luokka:Vuonna 1968 kuolleet